CELEX: 32008R1156
Language: mt
Date: 2008-11-20 00:00:00
Title: Regolament tal-Kummissjoni (KE) Nru 1156/2008 ta' l- 20 ta’ Novembru 2008 dwar il-klassifikazzjoni ta’ ċerti prodotti fin-Nomenklatura Magħquda

21.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 310/9
            
         REGOLAMENT TAL-KUMMISSJONI (KE) Nru 1156/2008
   ta' l-20 ta’ Novembru 2008
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u b’mod partikulari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, hemm bżonn li jiġu adottati miżuri li jikkonċernaw il-klassifika tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, totalment jew parzjalment, fuqha jew li żżidilha kwalunkwe subdiviżjoni addizzjonali u li hija stabbilita minn dispożizzjonijiet Komunitarji speċifiċi, bil-ħsieb ta’ l-applikazzjoni ta’ miżuri tariffarji u ta’ miżuri oħrajn li għandhom x’jaqsmu mal-kummerċ tal-prodotti.
            
         
               (3)
            
            
               Skond dawk ir-regoli ġenerali, il-prodotti msemmija fil-kolonna nru 1 tat-tabella mniżżla fl-Anness għandhom jiġu kklassifikati taħt il-kodiċi tan-NM indikati fil-kolonna nru 2, minħabba r-raġunijiet stabbiliti fil-kolonna nru 3 ta’ dik it-tabella.
            
         
               (4)
            
            
               Huwa xieraq li jkun stipulat li tagħrif tariffarju li jorbot u li jkun inħareġ mill-awtoritajiet doganali ta’ l-Istati Membri, li hu marbut mal-klassifikazzjoni tal-prodotti fin-Nomenklatura Magħquda, iżda li mhuwiex skond dan ir-Regolament jista’, għal perjodu ta’ tliet xhur, ikompli jkun invokat mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-Kumitat tal-Kodiċi Doganali ma tax opinjoni fiż-żmien stipulat mill-President tiegħu,
            
         ADOTTAT DAN IR-REGOLAMENT
   Artikolu 1
   Il-prodotti deskritti fil-kolonna nru 1 tat-tabella mniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna nru 2 ta’ dik it-tabella.
   Artikolu 2
   Tagħrif tariffarju li jorbot maħruġ mill-awtoritajiet doganali ta’ l-Istati Membri, li mhuwiex skond dan ir-Regolament, jista’ jkompli jkun invokat għal perjodu ta’ tliet xhur skond l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 20 ta’ Novembru 2008.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Il-kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Apparat għar-rekordjar, ir-riproduzzjoni u l-wiri ta’ stampi fissi (hekk imsejjaħ “inkwatru tar-ritratti diġitali”), ta’ qisien globali ta’ 19-il ċm (tul) bi 12,9 ċm (wisa’) u 12,3 ċm (fond), li huwa magħmul minn wieħed mill-komponenti prinċipali li ġejjin f’qafas wieħed:
                              
                                          —
                                       
                                       
                                          display tal-kulur tat-tip ta’ tagħmir bil-kristalli likwidi (LCD) b’daqs djagonali tal-iskrin ta’ 13-il ċm (5,1 pulzieri) u b’riżoluzzjoni ta’ 320 b’240 pixel,
                                       
                                    
                                          —
                                       
                                       
                                          spazju għall-karta tal-Modulu ta’ l-Identità ta’ l-Abbonat (tas-SIM),
                                       
                                    
                                          —
                                       
                                       
                                          interface ta’ l-infra-aħmar (infrared),
                                       
                                    
                                          —
                                       
                                       
                                          memorja interna, u
                                       
                                    
                                          —
                                       
                                       
                                          buttuni tal-kontroll.
                                       
                                    L-istampi jiġu ttrasferiti għal ġol-memorja interna ta’ l-apparat minn tagħmir kompatibbli (bħal telefown ċellulari, magna għall-ipproċessar awtomatiku tad-dejta, jew kamera diġitali) permezz ta’ sinjal infra-aħmar jew b’karta tas-SIM permezz tas-servizz tal-messaġġi multimedjali (l-MMS).
                              L-istampi jistgħu jiġu ttrasferiti wkoll mill-apparat għal fuq tagħmir kompatibbli permezz tas-sinjal infra-aħmar.
                              L-apparat jappoġġa l-formati tal-JPEG u tal-GIF b’riżoluzzjoni massima ta’ 1 024  b’728 pixel.
                              L-istampi jistgħu jintwerew jew bħala stampa waħda jew f’forma ta’ sensiela ta’ stampi (“slideshow”).
                              Il-memorja interna tiegħu tista’ żżomm sa 50 stampa.
                           
                        
               
                  8528 59 90 
               
               
                  Il-klassifikazzjoni hija ddeterminata mir-Regoli Ġenerali nri 1 u 6 għall-interpretazzjoni tan-Nomenklatura Magħquda, min-Nota 3 sas-Sezzjoni XVI u mill-kliem tal-kodiċijiet tan-NM bin-numri 8528 , 8528 59  u 8528 59 90 .
                  Minħabba li l-apparat huwa magna komposta, skont in-Nota 3 tas-Sezzjoni XVI, għandu jiġi kklassifikat daqslikieku huwa prodott magħmul biss minn dak il-komponent li jwettaq il-funzjoni ewlenija tiegħu.
                  Minħabba l-kapaċità tiegħu li juri l-istampi, il-funzjoni ewlenija ta’ l-apparat hija meqjusa li hi bħala monitur, li hija funzjoni individwali speċifikata fit-titlu bin-numru 8528 .
                  Il-fatt li s-sinjali ma jintwerewx direttament minn sorsi esterni ma jeskludix il-klassifika taħt it-titlu bin-numru 8528  minħabba li l-monituri ta’ dak it-titlu jista’ jkollhom il-kapaċità li jirċievu diversi sinjali minn sorsi differenti (ara wkoll it-tielet paragrafu tan-noti ta’ spjegazzjoni dwar is-sistema armonizzata tat-titlu bin-numru 8528 ).
                  Għaldaqstant, l-apparat għandu jiġi kklassifikat taħt il-kodiċi tan-NM bin-numru 8528 59 90  bħala monitur tal-kulur.
               
            
                  
                              2.
                           
                           
                              Apparat għar-rekordjar, ir-riproduzzjoni u l-wiri ta’ stampi fissi u stampi tal-vidjos, kif ukoll għar-rekordjar u r-riproduzzjoni tal-ħoss (hekk imsejjaħ “inkwatru tar-ritratti diġitali”), ta’ qisien globali ta’ 33 ċm (wisa’) b’24,1 ċm (għoli) b’4,1 ċm (fond), li huwa magħmul minn wieħed mill-komponenti prinċipali li ġejjin f’qafas wieħed:
                              
                                          —
                                       
                                       
                                          display tal-kulur tat-tip ta’ tagħmir bil-kristalli likwidi (LCD) b’daqs djagonali tal-iskrin ta’ 25,4 ċm (10 pulzieri) u b’reżoluzzjoni ta’ 800 b’480 pixel,
                                       
                                    
                                          —
                                       
                                       
                                          memorja interna b’kapaċità ta’ ħażna ta’ 128 MB,
                                       
                                    
                                          —
                                       
                                       
                                          spazji għall-karti tal-memorja,
                                       
                                    
                                          —
                                       
                                       
                                          lawdspikers li qegħdin ġo fih stess,
                                       
                                    
                                          —
                                       
                                       
                                          żewġ “interfaces” ta’ l-USB, u
                                       
                                    
                                          —
                                       
                                       
                                          buttuni tal-kontroll.
                                       
                                    Jappoġġa l-formati li ġejjin:
                              
                                          —
                                       
                                       
                                          għall-awdjo: MP3,
                                       
                                    
                                          —
                                       
                                       
                                          għall-istampi fissi: JPEG, GIF,
                                       
                                    
                                          —
                                       
                                       
                                          għall-vidjo: MPEG1, MPEG4, MOV, AVI.
                                       
                                    Tipi differenti ta’ tagħmir tat-tip solid state għall-ħażna u li mhux volatili jistgħu jiddaħħlu ġo l-ispazji għall-karti tal-memorja.
                              L-istampi jistgħu jintwerew jew bħala stampa waħda, jew f’forma ta’ sensiela ta’ stampi (slideshow), jewinkella f’forma ta’ stampi mċekknin (thumbnails).
                              L-apparat jista’ jitqabbad ma’ apparat kompatibbli, per eżempju ma’ kamera diġitali, ma’ printer jew ma’ magna għall-ipproċessar awtomatiku tad-dejta.
                           
                        
               
                  8528 59 90 
               
               
                  Il-klassifikazzjoni hija ddeterminata mir-Regoli Ġenerali nri 1 u 6 għall-interpretazzjoni tan-Nomenklatura Magħquda, min-Nota 3 sas-Sezzjoni XVI u mill-kliem tal-kodiċijiet tan-NM bin-numri 8528 , 8528 59  u 8528 59 90 .
                  Minħabba li l-apparat huwa magna komposta skont in-Nota 3 sas-Sezzjoni XVI, għandu jiġi kklassifikat daqslikieku huwa prodott magħmul biss minn dak il-komponent li jwettaq il-funzjoni ewlenija tiegħu.
                  Skond id-diżinn u l-kunċett tal-apparat, l-għan tiegħu hu li juri l-istampi fissi u dawk tal-vidjos. Ir-rekordjar ta’ stampi fissi u stampi tal-vidjos għandu jitqies bħala funzjoni sekondarja tal-apparat. Għaldaqstant, il-funzjoni ewlenija tiegħu hija meqjusa li hi bħala monitur, li hija funzjoni individwali speċifikata fit-titlu bin-numru 8528 .
                  Il-fatt li s-sinjali ma jintwerewx direttament minn sorsi esterni ma jeskludix il-klassifika taħt it-titlu bin-numru 8528  minħabba li l-monituri ta’ dak it-titlu jista’ jkollhom il-kapaċità li jirċievu diversi sinjali minn sorsi differenti (ara wkoll it-tielet paragrafu tan-noti ta’ spjegazzjoni dwar is-sistema armonizzata tat-titlu bin-numru 8528 ).
                  Għaldaqstant, l-apparat għandu jiġi kklassifikat taħt il-kodiċi tan-NM bin-numru 8528 59 90  bħala monitur tal-kulur.